tesgunfaḍ ciṭ, tzemreḍ ad iyi-tgeḍ di lmuḍeε n ultma-m, ad iyi-id-talseḍ ayen ikem-yuɣen, anda teddiḍ acḥal aya ? Tikkelt taneggarut i deg ikem-walaɣ, acu-t wassen tura ttuɣ-t tuliḍ deg yiwet n ṭumubil d yiwen urgaz, seg assen tɣabeḍ. »Sb 27. Deg umedya-agi; amsawal yeḥkku-d ayen yeḍran deg yizri amek Xadiğa id-wwi Wahiba ɣer texxamt-is. Imyagen ftin ɣer yizri(teḥsa,tzuɣer-tt,tuwi-tt,wḍent....) syin akkin yules-d ayen is-tenna i wahiba tura;amsawal yrsexdem amallal n wakud yuttuɣalen ɣer yimir(tura) amakken yesexdem imyagen yeftin ɣer wurmir(tzemraḍ,ad iyi-tgeḍ, ad iyi-id-talseḍ...). Dima di tullist “Taqcict n tsdawit”: « …d tidet d ayen ur nlaq ara, di tazwara iruḥ-iyi-d s ddreε, maca uɣaleɣ fkiɣ-as iman-iw s llebɣ-iw, ur εlimeɣ ahat imi id-iban belli ulac tislak gar ifassen-is, neɣ d ul-nni yekkaten fell-as is-yedden di llebɣi yemudd-as ayen akk ɣlayen ad t-yawi. Tura akken xedmeɣ ḥeṣleɣ, idis uɣur * zziɣ ḍliɣ, temẓi-w dayen xesreɣ-tt truḥ ; ma wexreɣ fell-as d tawaɣit, ma kkemleɣ d snat. »Sb28.Dagi amsawal yebda yeḥkku-d ayen yeḍren deg yizri, amek teḍra d Wahiba amek i as-yexdem urgaz n ultma-s, ayen id-yettbagginen aya d imyagen ftin ɣer yizri (iruḥ-iyi-d, fkiɣ-as, yemudd-as), aya di tazwara syin akkin yuɣal yeḥkku-d ayen iḍarrun imir,yesexdem amallal n wakud (tura) amakken yesexdem imyagen yefti ɣer yimir ( xedmeɣ,ḥesleɣ..).